Nýskráningum fyrirtækja fjölgar og dregur úr fjölda gjaldþrota Í ágústmánuði voru 139 einkahlutafélög nýskráð hér á landi , en flest þeirra eru í fjármála - og vátryggingastarfsemi . Í ágúst 2012 voru 122 félög nýskráð . Fyrstu átta mánuði þessa árs voru 1.308 félög nýskráð sem er aukning um 10,8% frá sama tímabili 2012 . Þetta kemur fram á vef Hagstofu Ísland . Tíu fyrirtæki voru tekin til gjaldþrotaskipta í ágúst en fyrstu átta mánuði ársins urðu 592 gjaldþrota . Það er fækkun um rúm 11% frá sama tímabili í fyrra . Á því tímabili hafa flest gjaldþrot verið í heild - og smásöluverslun og viðgerðum á vélknúnum ökutækjum .